Ses vas oor gewelddadige betogings in HarrismithDie N3 in Harrismith is in ‘n stadium met klippe en buitebande, wat aan die brand gesteek is, versper (Foto: Skermgreep uit die video) Die polisie monitor nog steeds die situasie in en rondom Harrismith, Tshiame, Khalanyoni en Makgolokweng in die Vrystaat waar onvoorspelbare gewelddadige betogings plaasvind. Brig. Motantsi Makhele, woordvoerder van die polisie, het gesê ses mense is Dinsdagaand in hegtenis geneem in verband met betogings op die N3 waar ŉ pad met klippe en buitebande, wat aan die brand gesteek is, versper is. Die hindernisse is later verwyder. “Die betogers het ook petrolbomme gegooi na verbygaande motoriste en polisiebeamptes,” het Makhele gesê. Die verdagtes sal Vrydag in die Harrismith-landdroshof verskyn. Van die betogers het ou sinkplate gebruik as beskerming teen naderende polisiebeamptes. “Die N3 was vir ŉ ruk lank vir motoriste se veiligheid gesluit. Die beamptes kon later die betogers laat verdaag en die pad is weer oopgemaak.” ŉ Vragmotor is ook met ŉ petrolbom op die N3 aangeval, maar brandbestryders kon dit beheer. “Die situasie is baie gespanne in en rondom Harrismith. Motoriste word gemaan om waaksaam te wees wanneer hulle die N3 en N5 in die rigting van Harrismith nader,” het Makhele bygevoeg. Die betoging hou verband met inwoners se woede oor ‘n gebrek aan dienslewering en dat hulle nie meer deel wil wees van die Maluti-a-Phofung- plaaslike munisipaliteit nie. Massive riots in Harrismith, traffic at a standstill before the Engen garage. Please avoid the area pic.twitter.com/VFdekQCBjM — SA Trucker (@rsa_trucker) June 15, 2021 #Harrismith today – 42nd Hill towards the N3 #NoService @RiotAndAttackSA pic.twitter.com/PFlsTcHrLH — Isoldé Laesecke (@ILaesecke) June 15, 2021 ANC corruption & mismanagement in Maluti A Phofung Municipality where semiliterate Masechaba Lakaje struggled with the budget speech as the Ntabazwe protesters near Harrismith continued with their protests demanding to be addressed by President Ramaphosa. Look at the flames. pic.twitter.com/mLSNSBhuI3 — Patriotic Front of Azania(PFA) Launched 15/08/2020 (@FrontAzania) June 15, 2021